উদারনীতিতে তাই কুলাবে না। উদারনীতিরও নিজস্ব একটা দর্শন আছে বৈকি, কিন্তু দার্শনিকেরা উদারনীতিক হতে পছন্দ করেন না, যদিও দার্শনিকদের কাছ থেকেই উদারনীতির ধারণা এসেছে, উদারনীতির প্রচার ও প্রসারে তাঁদের ভূমিকা রয়েছে। উদারনীতির প্রবক্তারা তাঁদের সময়ে প্রগতিশীলই ছিলেন, তখন তাঁদের ভূমিকা ছিল রক্ষণশীলতার বিপক্ষে; কিন্তু চরমপন্থী বর্তমান বিশ্বে তাঁদের পক্ষে সে-ভূমিকা পালন করাটা অসম্ভব।